Sýningin AFRIT hefur verið opnuð í Gerðarsafni af Ljósmyndahátíð Íslands 2020 . Einnig hefur ný grunnsýning ; GERÐUR verið opnuð á neðri hæð safnsins . Á sýningunni AFRIT eru verk sjö samtímalistamanna sem ögra hugmyndum okkar um ljósmyndir sem glugga að raunveruleikanum . Verkin á sýningunni minna á að ljósmynd er afritun og endurtekning á því sem hún birtir . Afritunin sjálf verður að umfjöllunarefni listamannanna með vísun í það að ljósmyndir eru augnablik sem hafa verið fryst , afrituð og varðveitt .